Փշավանց

Փշավանց, Փշավանք, Փշավան, գյուղ Արևմտյան Հայաստանում, Վանի վիլայեթի Դյավաշ (հին Ռշտունիք) գավառում, Նարեկավանքի մոտ, ձորահովտում։ 1850-ական թթ․ ուներ 25 տուն, XX դ․ սկզբին՝ 50 տուն, Առաջին համաշխարհային պատերազմի նախօրեին՝ 60 տուն հայ բնակիչ։ Գյուղում կար եկեղեցի (Ս․ Հովհաննես)՝ կից նախակրթարանով։ Փշավանցը 1895-ի համիդյան ջարդերի ժամանակ կողոպտվել և ավերվել է, 1915 թվականին, Մեծ եղեռնի ժամանակ՝ ամայացել։ Բնակիչների մի մասը կարողացել է խուսափել թուրքերի կոտորածներից և ապաստանել Արևելյան Հայաստանում։

Արևմտյան Հայաստանի գյուղեր